લંડન: આમ તો આપણે બધા સારી રીતે જાણીઅે છીઅે કે બાળકો કાર્ટૂન જોવાના બહુ શોખીન હોય છે અને મોટા ભાગનાં મા બાપ જ્યારે તેમનાં અગત્યના કામમાં વ્યસ્ત હોય છે ત્યારે તેઓ તેમના બાળકોને ટીવી પર કાર્ટૂન લગાવી દઈને તેમને બેસાડી દેતાં હોય છે. પરંતુ શું તમે જાણો છો કે બાળકોમાં ટીવી જોવાથી તેમની વિચાર શકિતમાં ઘટાડો થઈ રહ્યો છે અને તેમની રચનાત્મક શકિત પર પણ અસર પડી રહી છે? એક સર્વે પરથી જાણવા મળ્યું છે કે પુસ્તકો વાંચતાં બાળકોની સરખામણીઅે સતત ૧૫ મિનિટ અથવા તેનાથી વધુ સમય ટીવી પર કાર્ટૂન જોતાં બાળકોમાં રચનાત્મક શકિત ઘટી જવાનું જોખમ વધુ રહે છે.